**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2018. június 21-i ülésére**

**Javaslat a Vas Megyei Rendőr-főkapitányság támogatására**

A Közgyűlés a 2018. évi költségvetésről szóló rendelet 13. számú melléklet az Egyéb, más ágazathoz nem sorolható intézmények és feladatok kiadásai táblázatban külön tételsoron 10.000.000,-Ft előirányzatot biztosított a Rendőrség támogatására.

Szombathely Megyei Jogú Város Önkormányzata Közgyűlésének az önkormányzat 2018. évi költségvetéséről szóló 3/2018. (II.21.) önkormányzati rendelete 11. § (10) pontja kimondja:

 „Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2017. év teljes pénzügyi, szakmai beszámolóját, valamint a 2018. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2017. évben 10.000 eFt összeghatár felett kapott támogatást, 2018. évben csak akkor kaphat támogatást, ha a működésének egészét tekintve a 2017. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

A Vas Megyei Rendőr-főkapitányság a rendeletben foglaltaknak megfelelően benyújtotta kérelmét a Szombathelyi Rendőrkapitányság támogatására 10.000.000,-Ft összegben. Vas Megyei Rendőr-főkapitányság a rendeletben foglaltaknak megfelelően benyújtotta 2017. év teljes pénzügyi beszámolóját és a 2018. évi pénzügyi tervét, valamint a Szombathelyi Rendőrkapitányság 2017. évi szakmai beszámolóját, amely tartalmazza a 2018. évre tervezett kiemelet célokat. Az előbbiekben felsorolt dokumentumok jelen előterjesztés mellékletét képezik.

 .

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. június „ ”

**(: Illés Károly :)**

**HATÁROZATI JAVASLAT**

**…../2018. (VI.21.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2018. évi költségvetéséről szóló 3/2018. (II.21.) önkormányzati rendelete 11. § (10) pontja alapján kapott felhatalmazás alapján a Vas Megyei Rendőr-főkapitányság2017. év teljes pénzügyi beszámolóját és a 2018. évi pénzügyi tervét, valamint a Szombathelyi Rendőrkapitányság 2017. évi szakmai beszámolóját megtárgyalta, és az alapján a szervezet 2018. évi támogathatóságát jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Illés Károly alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Keringer Zsolt, az Informatikai, Minőségügyi és Gondnoksági Kabinet osztályvezetője.)**

**Határidő: azonnal**